Polarkredsen er betegnelsen for den breddekreds, der danner grænsen for fænomenet midnatssol. Nord for grænsen går solen på en eller flere dage om sommeren aldrig ned. Jo længere nordpå man kommer, jo flere dage med midnatssol; mest udtalt er dette på Nordpolen, hvor solen er på himlen halvdelen af året; konstant. Polarkredsen ligger på 66,56 grader nord, og er derved omkring 2600 km fra Nordpolen. Tilsvarende gælder for den sydlige halvkugle.